ΓΡΑΠΤΗ ΕΡΩΤΗΣΗ E-2728/99

υποβολή: Thierry La Perriere (UEN) προς την Επιτροπή

(18 Ιανουαρίου 2000)

Θέμα: Χρηματική ενίσχυση για τη δημοσίευση δύο φυλλαδίων με τίτλο: «Equality for Lesbians & Gay Men» και «gaux en droit»

Το 1998 η Ευρωπαϊκή Επιτροπή χορήγησε οικονομική βοήθεια για τη δημοσίευση δύο φυλλαδίων της ένωσης ILGA-Ευρώπη (International Lesbian and Gay Association (Διεθνής Ένωση Λεσβιών και Ομοφυλοφίλων)), το ένα με τίτλο «Equality for Lesbians & Gay Men» (Ισότητα για τις Λεσβίες και τους Ομοφυλόφιλους), που δημοσιεύθηκε τον Ιούνιο του 1998, και το άλλο «gaux en droit» (Ίσοι ενώπιον του νόμου), που δημοσιεύθηκε το Νοέμβριο της ίδιας χρονιάς.

- Μπορεί η Επιτροπή να δώσει πληροφορίες για τη θέση του προϋπολογισμού στην οποία καταλογίστηκε η δημοσίευση των φυλλαδίων αυτών;

- Η Ευρωπαϊκή Επιτροπή σκοπεύει επίσης να χρηματοδοτήσει, κατά τον ίδιο τρόπο, δημοσιεύσεις σχετικά με τις διάφορες σεξουαλικές συνήθειες;

- Μπορεί η Επιτροπή να αναφέρει τα ποσά που διέθεσε τον ίδιο χρόνο για τη δημοσίευση κειμένων αφιερωμένων στην προστασία και την ανάπτυξη της οικογένειας;

Απάντηση της κας Διαμαντοπούλου εξ ονόματος της Επιτροπής

(2 Μαρτίου 2000)

Το 1997 η Ευρωπαϊκή Επιτροπή συγχρηματοδότησε σχέδιο πουπέβαλε η Διεθνής Ένωση Λεσβιών και Ομοφυλοφίλων (ILGA) στο πλαίσιο της πρόσκλησηςποβολής σχεδίων στα πλαίσια της γραμμής προϋπολογισμού B3-4101 σχετικά με τον κοινωνικό διάλογο. Το ποσό της επιδότησης εκ μέρους της Ευρωπαϊκής Επιτροπής ανερχόταν σε 35 635. Το σχέδιο συγχρηματοδοτήθηκε επίσης από το αυστριακό Ομοσπονδιακό Υπουργείο Εργασίας, Υγείας και Κοινωνικών Υποθέσεων και το αυστριακό Ομοσπονδιακό Υπουργείο Γυναικείων Υποθέσεων και Προστασίας των Καταναλωτών.

Στα πλαίσια του σχεδίου, η ILGA διεξήγαγε έρευνα και συνέταξε έκθεση σχετικά με τη νομική και κοινωνική κατάσταση των ομοφυλοφίλων σε όλα τα κράτη μέλη, συμπεριλαμβανομένων στοιχείων νομοθεσίας και κοινωνικής πολιτικής που αποσκοπούν στην προστασία των λεσβιών και των ομοφυλοφίλων από τις διακρίσεις. Για την ενδυνάμωση των δεσμών και την ανάπτυξη του κοινωνικού διαλόγου μεταξύ ILGA-Ευρώπη και άλλων μη κυβερνητικών οργανώσεων (ΜΚΟ) με δράση σε θέματα κοινωνικών και ανθρωπίνων δικαιωμάτων, τα πορίσματαπεβλήθησαν και συζητήθηκαν επίσης στα πλαίσια άλλων ΜΚΟ με δράση σε ευρωπαϊκό επίπεδο.

Οι πληροφορίες που περιέχονται στην έκθεση αποτελούν επίσης συμβολή στην προετοιμασία της κοινοτικής δράσης για την εφαρμογή του άρθρου 13 (πρώην άρθρο 6α) της συνθήκης ΕΚ το οποίο απαγορεύει τις διακρίσεις λόγω 6 διαφορετικών αιτιών, συμπεριλαμβανομένου του σεξουαλικού προσανατολισμού.

Σύμφωνα με την ίδια πρόσκλησηποβολής σχεδίων, η Ευρωπαϊκή Επιτροπή συνεισέφερε επίσης 34.294 σε σχέδιο πουπέβαλε η Συνομοσπονδία Οργανώσεων για την Οικογένεια στην Κοινότητα (Coface), για μια σειρά σεμιναρίων μεταξύ οργανώσεων με δράση στον τομέα της οικογενείας και άλλων εμπειρογνωμόνων με σκοπό την εξέταση ενός φάσματος θεμάτων κοινωνικής προστασίας, συμπεριλαμβανομένης της φροντίδας των παιδιών, των οικογενειακών παροχών, τηςγειονομικής περίθαλψης, της παροχής μακροπρόθεσμης φροντίδας και βοήθειας κατ' οίκον, καθώς και άλλων θεμάτων που επρόκειτο να εξετασθούν κατά το Ευρωπαϊκό Φόρουμ Κοινοτικής Πολιτικής του 1998. Αυτό οδήγησε στη διατύπωση προτάσεων εκ μέρους της Coface και στη δημοσίευση έκθεσης.

Κατά την ίδια περίοδο η Ευρωπαϊκή Επιτροπήποστήριξε άλλες δραστηριότητες σχετικές με θέματα οικογενείας και παιδιών στα πλαίσια της γραμμής του προϋπολογισμού B3-4108 Μέτραπέρ της οικογένειας και των παιδιών. Το ποσό που αφιερώθηκε γι' αυτές τις δραστηριότητες ανερχόταν για το 1997 σε 2,38 εκατ..